
DISSERTATIO  MEDICA 


INAUGURATIS 

DE 


VERMIBUS  INTESTINORUM. 


Diu  mecum  in  animo  revolvi,  quid  pro  argu¬ 
mento  mei  Tentaminis  Inauguralis  seligerem ; 
sed  quo  plus  rem  reputavi,  eo  magis  quo  me  ver¬ 
terem  haesitabam.  Varietas' certe  non  mihi  deerat, 
unde  eligerem,  sed  hinc  difficultas  orta  fuit ;  et 
moratus  sum,  ei  similis  cui  optio  conceditur  ex 
magno  picturarum  vel  statuarum  numero,  unam 
solummodo  eximere ;  hic  et  illic  se  vertit,  nam 
omnibus  aeque  oculus  gaudet,  sed  animum  ejus 
haud  facile  explet :  sic  omnia  mihi  placebant,  ni- 

hil  tamen  fuit,  de  quo  non  antea  copiosissime 
tractabatur.  Sed  quoniam,  ab  omnibus  summos 
Medicinae  honores  petentibus,  ut  quadam  ad  rem 
medicam  pertinentia  scribant,  requiritur,  pauca 
de  Vermibus  Intestinorum  disserere  visum  est ;  et 
hoc  malum,  a  magna  morborum  sylva  quas  medi¬ 
cina  complectitur,  selegi ;  non  equidem  spe  ali¬ 
quid  novi  in  lucem  proferendi,  sed  propter  fre¬ 
quentem  in  his  regionibus  accessionem.  Simul 
conceditur,  hunc  morbum  facile  inter  dolentissi- 
mos,  quibus  plectitur  gens  humana  enumerari ;  et 
optimo  igitur  jure  summam  medicorum  attentio¬ 
nem  sibi  vindicare  judico.  Hac  opinione  imbutus. 
Vermium  Historiam  et  Curationem,  lectoris  be¬ 
nignitate  fretus,  aggrediar, 

DE  VERMIUM  NATURA  VARIISQUE 
GENERIBUS. 

Genera  tria  vermium  canalem  corporis  hu¬ 
mani  alimentarium  infestant,  nempe,  Ascarides, 
Taeniae,  et  Trichurides. 

Ascaridum  duae  species  Ascaris  ver¬ 

micularis  et  lumhricoides.  Ascaris  vermicula- 

ris  vermis  est  corpore  rotundo,  albo,  filo  tenui  si¬ 
milis,  fere  dimidium  pollicis  longus,  cauda  cuspi¬ 
data,  capite  paulo  obtusiore,  et  tribus  papillis  car¬ 
nosis  instructo,  in  quarum  medio  os  situm  est.  Haec 
species  vivipara  est,  et  intestinorum  partem  infe¬ 
riorem  habitat,  praesertim  colon  et  rectum,  sed 
etiam  in  ventriculo,  duodeno,  utero,  et  vesica  uri¬ 
naria,  inventa  fuisse  dicitur.  Harum  animalium 
multa  millia  cum  faecibus  dejiciuntu  r  et  simul 
ac  expulsae  sunt,  intestinis  nunquam  quiescere  vi¬ 
dentur,  sed  parvis  corporibus  faeces  penetrare  et 
sese  abdere.  Ascaris  lumhricoides,  vulgo  Lum¬ 
bricus  teres  vocatus,  vermis  est  quinque  vel  sex 
pollices  longus  ;  in  genere  longitudo,  etiamsi  va¬ 
rians,  quindecim  aut  plures  aliquando,  superare 
inveniatur.  Corpus  ejus  teres,  laeve,  et  extremo 
ab  utroque  cuspidatum,  calami  anserini  diame¬ 
trum  aequat ;  ^et  colore  albido  vivum,  sed  mor¬ 
tuum  subflavo  videtur.  Haec  species  vivipara  est, 
atque  in  duodeno  et  jejuno  plerumque,  sed  ali¬ 
quando  in  aliis  intestinorum  partibus,  haud  raro 
etiam  in  ventriculo,  reperitur.  Intestina  crassa, 
nisi  medicamentis  illuc  depellatur,  nunquam  in¬ 
vadit.  Hic  vermis  infantes  praecipue  aggreditur, 
quibus  symptomata  durissima  producit,  quosque 

morte  lenta,  miserrima  saepe  conficit.  Horum 
magna  quantitas:  in  infante  eodem  nonnunquam 
invenitur.  Doctor  Hooper  dicit,  se  puellam 
octo  annos  natam  vidisse,  quae  hebdomadae  spatio 
ducentos  vel  plures  ex  ano  dejecit. 

Secundum  vermium  genus  corpus  humanum  in¬ 
vadens  Tcenia  appellatur,  et  ah  aliis  generibus,  sig¬ 
nis  sequentibus,  facile  distinguitur.  Corpus,  ejus 
$ 

insigniter  longum,  album,  et  planum  ;  ex  catena 
articulorum  innumerabilium,longitudine  et  latitu¬ 
dine  inter  sese  variantium,  constat ;  et  angustius 
caput  versus  fit,  quod  parvum,  quadratum,  .et 
osculis  quatuor  exiguis  instructum  est.  Hujus 
generis  duae  species  sunt.  Prima  nullam  par¬ 
tem  in  medio  quatuor  osculorum  extantem  possim 
det.  Haec  species  viginti  pedes  frequenter  longa 
est,  et  aliquando  etiam  centum  superare  dicitur. 
Articulos  versus  medium  pollicem  latitudine 
aequat ;  sed  caput  versus  et  partem  anteriorem, 
valde  angusta  est.  Compagines  ejus  valde  firmae 
sunt.  Species  secunda  eminentiam  in  medio 
quatuor  osculorum  sitam,  et  punctis  acutis  in 
forma  radiorum  dispositis  armatam,  possidet. 
Ijongitudo  ejus  de  quatuor  ad  decem  pedes  fere 
variare  observatur,  quamvis  longitudo  multo  ma- 

jor  invenitur.  Hoc  monstrum  horrendum,  in¬ 
gens,”  plerumque  intestina  parva,  prascipue  je¬ 
junum  et  ilium,  infestat ;  aliquando  in  intestinis 
magnis,  atque  etiam  in  ventriculo  invenitur. 

Multum  ab  auctoribus  disputatum  est,  an  ovi¬ 
parum  vel  viviparum  sit,  et  an  quisque  articulus 
in  novum  vermen  converti  possit.  Speciei  hujus 
longitudo  interdum  ita  magna  est,  ut  multi  scrip¬ 
tores  putaverint  solum  animalis  exemplum  esse, 
cui  nulli  fines  assignarentur. 

Si  ulli  articuli  a  corpore  ejus  disjungantur, 
potestate  mirabili  renovandi  eos  praeditus  est,  ut 
ex  hoc  appareat,  quomodo,  quamvis  indies  per 
duos  aut  tres  menses,  unus  aut  duo  pedes  arti¬ 
culorum  in  uno  exemplo 'dejicerentur,  tamen  alios 
vermes  suppeditare  ad  infinitum,  pergeret. 

Pauca  de  Trichuride  dicere  adhuc  nobis  restat. 
Hic  vermis  os  circulare,  corpus  rotundum  ab  uno 
ad  duos  pollices  longum  habet.  Pars  anterior  cor¬ 
poris,  instar  fili  tenuis  est,  et  partes  duas  longi¬ 
tudinis  ejus  format ;  pars  posterior  obtusa  est,  et 
partem  tertiam  totius  corporis  tantum  format. 
Hic  verniis  caecum,  ut  plurimum  occupat. 

'  DE  VERMIUM  ORIGINE  ET  CAUSIS. 


ScRiPTOEES  usque  ad  hunc  diem  disputa¬ 
tiones  non  terminaverunt,  de  modo  quo  vermes 
in  intestina  introducuntur,  vel  ibi  generantur ; 
sed  vel  victoriae  amore  ardentes,  vel  theoriam 
propositam  sustentandi  cupidi,  aliud  alii  pro¬ 
posuerunt.  Hinc  multarum  et  diversarum  de 
hac  re  opinionum  fons  et  origo,  quarum  omnes 
aut  enumerare,  aut  enumeratas  refellere,  hic  nobis 
non  locus  est ;  earum  igitur  aliquas,  tantummodo 
hic  tractabimus.  Prima  et  veterrima  opinio,  quae 
de  vermium  natura  existebat,  eorum  originem  ex 
putredine  derivatam  fuisse  affirmat.  Sed  nemo 
qui  structuram  vermium  et  partes  generationis 
examinavit,  et  cui  hasc  animalia  viventia  vel  ova 
eorum  ex  utero  protrusa  videre  contigerit,  hanc 
opinionem  vel  in  temporis  momentum  pro  vera 
recipiet.  Opinio  secunda  affirmat,  in  omnium 
hominum  sanguine,  et  aliis  fluidis  animalium, 
ovula  a  principio  adesse,  et  in  quibusdam  homini¬ 
bus  manere  semper  inertia ;  in  aliis  autem  tem- 

peramenti  diversi,  conditionem  incremento  suo  ne¬ 
cessariam  adepta,  vermes  evadere  :  et  in  hujus  sen¬ 
tentiae  confirmationem,  vermes  in  foetuum  intesti¬ 
nis  inventos  fuisse  affirmatur.  Quod  ad  ultimam 
hujus  argumenti  partem  attinet,  vermes  in  foe¬ 
tuum  intestinis  inventos  fuisse,  nondum  satis 
compertum  habemus :  prima  vero  pars,  nihil 
aliud  quam  petitio  principii  est ;  nam  quomodo 
haec  ova  sanguinem  aut  alia  fluida  primo  ingredi¬ 
antur  ah  illis  quaeritur. 

Nunc,  symptomatis  quibus  vermes  intestina¬ 
les  alius  ab  alio  dignoscantur,  descriptis,  et 
opinionibus,  quae  de  earum  origine  habebantur, 
enumeratis;  pro  concesso  habens,  vermes  aut 
ovula  in  intestina  ingestos  causam  hujus  mor¬ 
bi  proximam  esse ;  pauca  de  causis  remotis  quae 
existentiae  eorum  favent,  hic  memorare  non 
omnino  supervacaneum  erit.  Causae  remotae 
in  Praedisponentes  et  Excitantes  commode  di¬ 
viduntur.  Illarum  prima  sexus  est.  Hic  mor¬ 
bus  sexum  foemineum  multo  frequentius  quam 
virilem  aggreditur ;  nam  numerus  puellarum  hoc 
morbo  laborantium  numero  puerorum  pene  duplo 
major  esse  existimatur,  quod  ex  corporis  statu  de¬ 
licatiore,  et  fibris  ejus  laxioribus,  pendere  videtur. 


8  DE  VERMIBUS  INTESTINORUM. 

Secundo,  iVermes  temperamenti  leucophlegmatici 
homines  plerumque  invadit,  quod  e  quantitate 
aucta  muci  et  pituitae  intestinorum  pendere  vide¬ 
tur.  Tertio,  jEtas  tenera  huic  morbo  adulta  oh- 
noxior  est.  Quarto,  Tempestas  anni  calida, 
pluviosa,  corpus  debilitat,  ideoque  generationi 
vermium  favet.  Contra,  hyems  valde  frigida,  san¬ 
guinem  ex  partibus  extremis  internas  versus  re¬ 
pellit,  atque  ita  muci  secretionem  magnam  pro¬ 
movet,  qui  nidum  vermibus  gratissimum  facit. 
Quinto,  Alii  morbi,  sicuti  febres  putridae,  scorbu- 
tus  et  scrofula,  procbvitatem  magnam  huic  mor¬ 
bo  dant.  Sexto,  Natura  loci,  situs  bumidus, 
maritimus,  causa  admodum  pr^disponens  est,  .  si¬ 
cuti  in  Hiberniae  partibus  meridionalibus,  ubi  hic 
morbus  multum  grassatur.  Denique,  Causae  ex¬ 
citantes  uno  capite  recenseri  possunt,  nempe, 
omnia  qu^  corpus  debilitant,  cibi  concoctionem 
et  intestinorum  motum  peristalticum  infirmiores 
reddunt,  et  omnia  quae  succorum  gastricorum  na¬ 
tura^  inutant,  vermium  generationi  multum  fa-  . 
vent. 

DE  VERMIUM  SYMPTOMATIS, 

Nunc  ventum  est  ad  partem  difficiliorem  quam 
adhuc  tractavimus,  quoniam  vix  ulla  signa  me¬ 
morari  queant  quae  vermes  interdum  non  produ¬ 
cant.  Sed  hoc  non  mirabile  apparebit,  cum 
hunc  morbum  alios  saepissime  comitari,  et  medi¬ 
cos  symptomata  cuique  propria  non  accurate  dis¬ 
tinxisse  consideraverimus.  Hinc  illa  signorum 
confusio,  quae  hujus  morbi  praesentiam  indicare 
fere  putantur,  quae  plura  in  casibus  multis  ab- 
sunti  et  plura  ad  morbos  alios  referri  queant. 
Symptomata  ergo  tantum,  quae  saepius  occurrunt, 
hic  enumerabo.  Abdomen  plerumque  tumidum 
atque  durum  est,  atque  doloribus  circa  umbili¬ 
cum  lancinantibus  afficitur.  Intestina  nunc  ob¬ 
stipationem  et  tenesmum,  nunc  diarrhoeam  et 
sellas  mucosas  patiuntur.  Ventriculus  plenitu¬ 
dinis  sensu,  nausea,  cibi  fastidio  atque  cardialgia 
afficitur.  Appetitus  varietates  mirabiles  patitur, 
nunc  nullus  nunc  vorax  ;  lingua  albida,  et  halitus 
foetidissimus  est.  Oculorum  hebetudo  languida, 
stridor  dentium  in  somno,  ani  nariumque  inter- 

narum  ardor  et  pruritus,  cum  scabendi  desiderio 
intolerabili,  hunc  morbum  comitantur.  Post¬ 
quam  ulterius  progressus  est,  debilitas,  emacia- 
tio  totius  corporis,  pallor  faciei,  visus  debilitas, 
cum  pupillae  dilatatione,  dolor  capitis,  vertigo, 
tinnitus  aurium,  tussis  sicca,  cum  lateris  dolore  ; 
pulsus  interdum  durus,  interdum  debilis  et  fre¬ 
quens,  sed  plerumque  inaequalis  ;  denique,  corpo¬ 
ris  emaciatio,  hujus  morbi  praesentiam  satis  mani¬ 
festam  reddunt.  Cum  morbus  magis  ingravescit, 
febrem  hecticam,  sudores  frigidos,  syncopen,  cor¬ 
dis  palpitationem,  convulsiones,  epilepsiam,  de¬ 
nique,  apoplexiam  ipsam,  nonnunquam  facit.  Sed 
omnium  symptomatum  quorum  supra  mentionem 
fecimus,  nulla  sunt,  quibus  fidem  certam  impo¬ 
nere  possumus  nisi  vermes  ipsi  prius  expuli  fue¬ 
rint.  Abdominis  dolor,  tumor,  et  obstipatio,  ex 
vermibus  intestina  infestantibus,  atque  irritatione 
sua  spasmos  et  constrictiones  excitantibus,  nas¬ 
cuntur.  '  Hi  spasmi  aeri  extricato  et  faecibus  exi¬ 
tum  prohibent,  et  perspirationem  supprimunt, 
urinam  limpidam  efficiunt,  atque  salivae  secretio¬ 
nem  minuentes  sitim  facimit ;  tenesmus,  diar¬ 
rhoea,  sellae  mucosa,  cibi  fastidium,  nausea,  vomi- 
tusi  cardialgia,  atque  halitus  foetidus,  ex  eadem 

irritatione  oriuntur.  Cordis  palpitatio,  sudores 
frigidi,  corporis  languor,  debilitas  et  emaciatio, 
bulimia,  faciei  et  oculorum  pallor,  et  alia  hujus¬ 
modi  symptomata,  ex  chyli  absorptione,  qui  ad 
corporis  sustentationem  ire  debet,  a  vermibus  ori¬ 
untur.  Pupillae  dilatatio,  vertigo,  tinnitus  auri¬ 
um,  tussis  et  dolor  lateris,  ex  harum  partium 
cum  ventriculo  et  intestinis  consensu  nascuntur. 
Epilepsia,  convulsiones,  et  apoplexia,  ex  irrita¬ 
tione  cerebro  consensu  eodem  propagata  oriuntur. 
Quoniam  supra  enumerata  morbos  alios  multds 
praeter  vermes  comitari  solent,  lectorem  videre 
oportet,  ideoque  quibus  modis  ab  aliis  morbis  dig¬ 
noscatur  demonstrare  aggrediar.  . 


DE  DIAGNOSI. 


Morbi  multi  sunt  cum  quibus  vermes  con¬ 
funduntur  ;  duorum  tamen  solummodo  hic  men- 
tionemfaciam,  nempe,  Hydrocephali  interni  inci¬ 
pientis,  et  Tabis  mesentericae,  quippe  quos  ea:  illis 
utplurimum  difficillime,  tamen  signis  sequen¬ 
tibus  unum  ab  altero  dignoscamus. — In  Hydro^ 
ceph alo  Interno,  capitis  dolor,  a  morbi  initio  ad- 

est,  atque  alvus  pertinaciter  astricta  est,  vomitus 
frequens  ;  lucis  et  soni  intolerantia,  atque  strabis-  ^ 
mus  et  pupillarum  .dilatatio,  multo  frequentius 
adsunt.  Sed  in  vermibus  alvus  sponte  dejecit,  et 
post  cibum  doloris  remissio  est.  In  Hydroce- 
phalo,  etiam,  pulsus  major  inaequalitas  est,  qui 
s^pe  ex  octoginta  ad  centum  et  quinquaginta  ic¬ 
tus  in  eodem  die  variatur.  In  Hydrocephalo, 
appetitus  cibi  perpetuo  deficit,  sed  in  vermibus 
multum  variatur.  In  Hydrocephalo,  intermis¬ 
siones  adeo  perfectae  sunt  ut  aeger  plane  conva¬ 
lescere  videatur,  sed  brevi  symptomata  cursu  ma¬ 
gis  inaiquali  progrediuntur  usque  ad  finem  mor- 
hi. — A  vermibus  Tabes  Mesenterica  haud  facile 
distinguitur,  quoniam  faciei  rubor  hecticus  vel 
pallor  lividus,  corporis  et  animi  debilitas,  appeti¬ 
tus  inaequalis,  dyspepsia,  obstipatio  vel  diarrhoea, 
abdomen  durum  et  tumidum,  cum  musculorum 
emaciatione,  et  multis  aliis  symptomatis,  quae  ver¬ 
mibus  communia  sunt,  hunc  morbum  comitantur. 
Ani  tamen  et  narium  pruritus,  atque  pupillarum 
dilatatio,  in  Tabe  Mesenterica  nunquam  adsunt, 
quorum  symptomatum  praesentia  aut  absentia  hos 
morbos  unum  ab  altero  dignoscamus. 

-.  ISi  unc  symptomatis  quae  vermes  in  genere  indi- 

eant  enumeratis,  de  his  quae  speciem  singulas  indi¬ 
cant  pauca  dicam.  Ardoris  et  pruritus  circa  anum, 
cum  tenesmo,  sensus,  et  irritatio  penis,  signa  As- 
caridibus  propria  sunt.  Ijumbrici  tormina  sae¬ 
viora,  praesertim  circa  umbilicum,  aegro  infligere 
solent,  et  cardialgiam,  spasmos,  et  convulsiones 
multo  saepius  quam  alii  excitant.  Gravitatis, 
cum  dolore  aliquo  in  abdomine  sensus,  corporis 
emaciatio  magna,  bulimia  insignis,  syncope  cum 
corpusculorum  alborum  dejectionibus,  Taeniae  prae¬ 
sentiam  indicant 

-.Ji  i-  . 

DE  PROGNOSI.  ^  ^  . 

Quamvis  aliquando  vermes  periculum  ingens 
non  minitantur,  atque  sine  injuria  magna  in  cor¬ 
pore  commorantur,  frequenter  tamen  symptomata 
pessima  etiam  mortem  inducunt.  Lumbrici 
quam  Taeniae,  et  Taeniae  quam  Ascarides,  multo 
periculosiores  sunt.  Ascarides  multum  incom¬ 
modi,  sed  parum  periculi  afferunt,  et  facile  expel¬ 
lantur.  Lumbrici,  Taenia  multum  periculosiores 
sunt ;  nam  intestina  irritando  spasmos  et  convul¬ 
siones  excitant,  et  duodeni  et  jejuni  tunicas  per- 

terebrant.  Scriptores  multi  credunt  colorem 
Lumbricorum  qui  expulsi  sunt,  in  prognoseos  for¬ 
mationem  multum  prodesse.  Si  color  eorum,  a 
sanguine  quem  ex  intestinis  exsuxerunt,  rubicun¬ 
dus  sit,  pessimum  signum  putant.  Si  vermes 
cum  variola,  rubeola  vel  febribus  conjungantur, 
hos  morbos  lethales  reddi  credunt,  et  quo  major 
vermium  numerus  sit,  eo  majus  periculum  esse, 
et  quo  tenerior  setas,  eo  minus  prognosin  faustam 
futuram  esse. 


DE  CURATIONE. 

ST 

Adhuc  mihi  restat  de  medendi  ratione  tractare ; 
quae  difficillima  pars  operis  est,  quod  aggressus  sum. 
In  hujus  morbi  curatione  indicationes  quatuor 
sequentes  ponere  possumus  :  Primo,  Vermes  in 
intestinis  necare :  Secundo,  Vel  vivos  vel  mor¬ 
tuos  a  corpore  expellere  :  Tertio,  Generationem 
eorum  futuram  impedire  :  Quarto,  Symptomata 
graviora  allevare. 

Prima  indicatio  remediorum  adhibitione  quas 
vel  viribus  evacuantibus,  chemicis,  venenosis  vel 
mechanicis  pollent,  efficienda  est.  Omnia  medi- 

camenta  purgantia  in  hoc  morbo  generaliter  usi¬ 
tata  seriatim  examinare  inutile  foret ;  praesertim 
cum  consideremus  eorum  pleraque  eodem  modo 
operari,  nempe  motum  peristalticum  augendo  in¬ 
testinorum  ;  quamvis  alia,  sicut  Oleum  Tere¬ 
binthinae  vim  chemicam  venenosam  possident. 
Medicamenta  hujus  classis  quae  utilissima  esse 
existimantur,  Hydrargyri  praeparationes,  Gam- 
hogia.  Scammonium,  Jalapa,  Sulphur,  Aloe,  et 
Oleum  Ricini  et  Crotonense,  sunt.  Calomela, 
quamvis  totam  expulsionem  vermium  haud  sem- 
per  efficiat,  tamen  multos  dejicit,  praecipue  si  cum 
pulvere  Jalapae  vel  Gambogiae  conjungatur.  Gam- 
bogia.  Scammonium,  et  Jalapa  eodem  modo 
agunt,  nempe  motum  intestinorum  peristalti 
cum  et  muci  excretionem  promovendo,  sed  horum 
effectus,  ut  ‘etiam  Olei  Ricini,  notissimi  sunt, 
ideoque  mentionem  non  requirunt.  Aloes  pul¬ 
vis,  vel  per  os  datus  vel  sub  enematis  forma,  ad 
Ascaridum  evacuationem  plurimum  confert.  Ole¬ 
um  Crotonense,  catharticorum  quae  Materia  Me¬ 
dica  nobis  suppeditat,  unum  haud  dubie  utilissi¬ 
mum  est,  quoniam  quantitate  minore  quam  ul¬ 
lum  aliud  purgat,  ideoque  irritabilitatem  ventri¬ 
culi  (quae  saepe  in  vermibus  adest)  non  excitat. 

Inter  medicamenta  vim  chemicam  et  veneno¬ 
sam  possidentia,  haec  enumerari  possunt :  Oleum 
Terebinthinae,  Radix  Spigeliae  Marilandicae,  et 
Cortex  GeofFrseae  inermis.  Oleum  Terebinthinae 
vertiginem  levem  et  ebrietatem,  cum  sensu  ardoris 
haud  injucundi  in  oesophago  et  faucibus  excitat, 
atque,  unciis  duabus  pro  dosi  datis,  catharsin  ge¬ 
neraliter  efficit,  qua  Taenia  semper  mortua  expel¬ 
litur.  Stranguria,  tenesmus,  et  alia  symptomata 
gravia,  ex  parva  potius  quam  ex  magna  dosi  oriri 
observantur.  Hic  effectus  insignis  ex  hoc  acci¬ 
dere  videtur,  quod  in  parva  dosi  et  multum  dilu¬ 
ta  vasa  intestinorum  absorbentia  intrat,  atque  ita 
ad  renes,  vesicam  et  urethram  fertur,  sed  in  mag¬ 
na  dosi  vasa  hoc  oleum  imbibere  recusant  ideoque 
purgare  solet.  Si  tenesmus  ejus  operationem  in¬ 
sequitur,  enema  lactis  tepidi  commisti  Oleo  Olivae 
haec  symptomata  removet.  Medicamentum  se¬ 
cundum,  vires  chemicas  et  venosas  possidens,  est 
Radix  Spigeliae  Marilandicae.  Hi  quibus  adbi¬ 
bitur  primo  hilaritate,  deinde  quasi  inebrietate 
leni  afficiuntur ;  his  somnus  profundus  succedit, 
cujus  post  terminationem  vermes  mortui  vel  vix 
vivi  lenis  purgantis  ope  expelluntur.  In  quibus¬ 
dam  habitibus,  aut  indosi  male  ordinata,  vires  in- 

signiter  iiarCoticas  possidere  videtur,  quidam  auc¬ 
tores  hos  effectus  ex  parva  potius  quam  magna 
quantitate  oriri  dicunt^  quod  parva  dosi  systema 
intrat,  sed  magiia  purgat.  Experientia  propria  opi¬ 
nionem  de  hac  re  proferre  non  permittit ;  sed 
ecenseo,  si  magna  quantitas  detur,  purganti  quo¬ 
dam  alio  juncta,  operationem  ejus  acceleratum 
iri,  et  sic  minus  temporis  ad  systema  afficiendum 
concessum  iri.— -Medicamentum  tertium  vires 
chemicas  et  venenosas  possidens,  cujus  hic  men¬ 
tionem  faciam, cortex  Geoffraese  inermis  est;  atque 
hoc  remedium  quae  natura  nobis  suppeditat  ad 
lumbricos  occidendos  unum  e  potentissimis  esse 
invenitur.  Hic  cortex  in  quantitate  mediocri 
sumptus,  alvum  leniter  solvit,  et  lumbricos  mor¬ 
tuos  vel  maxime  debilitatos  expellit,  atque  nau¬ 
seam,  vomitum,  catharsin  excitat,  sed  perictili  om¬ 
nino  immunis  est.  Sub  forma  pulveris  decocti, 
syrupi  vel  extracti,  administrari  potest ;  sed  decoc¬ 
tum  et  pulvis  praeferuntur. 

Nunc  pauca  dicam  de  classe  tertia,  sive  mecha¬ 
nice  agente;  atque  haec  stanni  et  ferri  limaturas,  et 
Dolichon  prurientem, complectitur.  Ferri  et  stanni 
limaturae  eodem  modo  (ut  probabile  est)  agunt, 
nempe  acutorum  spiculorum  ope  vermium  corpora 

perforando quamvis  multi  stanni  vires  ex  prae¬ 
sentia  Arsenici  cum  eo  conjuncto  pendere  cre¬ 
dunt  ;  adversus  Lumbricos  quam  alios  vermes,  et 
in  Taeniam  quam  Ascarides,  multo  magis  pollet. 
Drachma  dimidia  ad  drachmas  duas  gradatim 
aucta,  ter  quaterve  in  dieS;^  per  sex  dierum  spatium 
dari  debet ;  deinde  catharticum  forte,  cujus  ac¬ 
tione  vermes  fere  expelluntur. 

Nunc  mihi  medicamenti  tertii  mechanice  a- 

gentis,  nempe  Dolichi  prurientes,  mentionem  fa¬ 
cere  restat.  Hoc  remedium  omnium  quae  me¬ 
chanice  agunt  certe  potentissimum  est.  Setae 
superficiem  externam  siliquae  tegentes  sunt  parr 
tes  usitatae ;  hae  sunt  formae  conicae,  et  acies  ea¬ 
rum  adeo  acuta  est,  ut  si  cuti  applicentur,  pruri¬ 
tum  intolerabilem  et  inflammationem  excitent. 
Ex  hoc  eflPectu  medici  eadem  symptomata  pericu¬ 
losa  in  ventriculo  et  intestinis  metuebant ;  sed 
sine  minimo  incommodo  sumi  posse,  experientia 
nunc  demonstrat.  Dolichon  mechanice  solum¬ 
modo  agere,  ex  duabus  causis  apparet ;  primo. 
Tinctura,  infusum  vel  decoctum  ejus  nihil  valet ; 
secundo,  Setae  Lumbricis  vivis  e  corpore  expulsis 
sparsae,  cutem  eorum  penetrant.  Modus  hanc 
medicinam  in  usum  praeparandi  est,  setas  syrupo 

addendo,  donec  formam  electuarii  sumat.  Cujus 
cochleare  parvum  bis  in  die,  per  dierum  quatuor 
spatium,  sumatur,  et  tunc  catharticum  forte,  cn^ 
jus  actione  vermes  ut  plurimum  expelluntur. 

Secunda  indicatione  plene  peracta,  tertia  jam 
consideranda  est,  nempe  generationem  eorum  fu¬ 
turam  impedire.  Hoc  tonicis  omnigenis,  nempe 
Ferri  praeparationibus,  Cinchona,  multis  amaris, 
sicuti  Quasia,  Artemisiae  Santonicae  seminibus, 
Tanaceti  foliis,  et  aliis  hujus  generis  medicamen- 
tis,  efficiendum  est.  Cibus  generis  nutrientissimi 
esse  debet.  Caro  recens,  gelatina,  panis  bene 
fermentatus  et  diu  pistus,  vini  Madeirensis  cya¬ 
thi  duo  vel  tres  in  dies,  huic  proposito  bene  rer 
spondent ;  exercitatio  frequens,  praecipue  eques¬ 
tris  et  navalis,  citra  fatigationem ;  balneum  fri¬ 
gidum  marinum,  et  mundities,  usurpentur.  Alvus 
regularis  habenda  est. 

Nunc  pauca  de  indicatione  quarta  dicere  restat, 
nempe  spasmos  et  tormina  gravissima  allevare  in¬ 
testinorum,  quae  a  vermibus  producuntur.  Haec 
symptomata  Opii  grano  uno  vel  duobus  hora  som¬ 
ni,  vesicatorii  abdomini  applicatione,  vel  balneo 
calido,  et  mane  sequenti  purgantis  administra- 
tione,  levanda  sunt.  Vertigo,  flatus,  ructus,  aci- 


ao  DE  VERMIBUS  INTESTINORUM. 

ditas  et  dolor  ventriculi,  antacidis  et  carminati  vis 
levata  sunt.  Tenesmus  et  pruritus  ani  enemati 
ex  lacte  tepido,  et  oleo  cum  tincturae  opii  aliquan¬ 
tulo,  cedunt.  Dysuria  ex  consensu  oriente  ab 
Ascaridibus  saepissime  inducitur,  atque  tinctura 
muriatis  ferri  levatur.  Convulsio  post  vermium 
expulsionem  saepe  perstat ;  et  prima  ab  irritatione 
inducta  ex  consuetudine  confirmatur.  Cum  con¬ 
vulsionis  impetum  provideamus,  emetico  dato  pro¬ 
hibere  possumus.  Mutatio  aeris  utilis  est.  Opii^ 
aetheris,  nitratis  argenti,  et  ammoniareti  cupri, 
etiam  periculum  facere  possumus.  Emaciatio  to- 
nicis  et  diaeta  nutriente,  diarrhoea  antacidis  atque 
catechu,  kino,  et  opio,  debellandae  sunt. 


FINIS 


